ઉત્તર પેરિસમાં મોટાપાયે આતંકવાદ વિરોધી ઓપરેશન હાથ ધરવામાં આવ્યું હતું. આ સર્ચ ઓપરેશન દરમિયાન ભારે ગોળીબાર થયો હતો. જેમાં જવાબી કાર્યવાહી કરાતા બે આતંકવાદીઓ માર્યા ગયા હતા. જેમાં એક મહિલા છે. આ મહિલાએ વિસ્ફોટક ભરેલા જેકેટમાં બ્લાસ્ટ કરીને પોતાને ફુંકી મારી હતી. બેલ્જિયમ જેહાદી શખ્સ અબ્દેલ હામિદ અબાઉદને ટાર્ગેટ બનાવીને ચલાવવામાં આવેલા આ સર્ચ ઓપરેશન દરમિયાન અથડામણમાં ત્રણ પોલીસ જવાન ઘાયલ થયા હતા.